รถอัตโนมัติของ Uber ชนคนเสียชีวิตเป็นครั้งแรก
รู้หรือไม่ว่า ช่วงปีที่ผ่านมา รถขับด้วยตัวเองอัตโนมัติ มีอุบัติเหตุที่ร้ายแรงถึงหลายครั้ง และมี 2 ครั้งที่ทำให้เกิดเหตุ “เสียชีวิต” ซึ่งล่าสุดเพิ่งเกิดเมื่อวานนี้เองกับรถของ Uber (19 มีนาคม 2018)  เรื่องนี้เป็นอย่างไร เคยเกิดขึ้นมาแล้วหรือไม่? ลงทุนแมนจะเล่าให้ฟัง
20 มี.ค. 2561

รถอัตโนมัติของ Uber ชนคนเสียชีวิตเป็นครั้งแรก / โดยลงทุนแมน
รู้หรือไม่ว่า ช่วงปีที่ผ่านมา รถขับด้วยตัวเองอัตโนมัติ
มีอุบัติเหตุที่ร้ายแรงถึงหลายครั้ง
และมี 2 ครั้งที่ทำให้เกิดเหตุ “เสียชีวิต”
ซึ่งล่าสุดเพิ่งเกิดเมื่อวานนี้เองกับรถของ Uber (19 มีนาคม 2018)
เรื่องนี้เป็นอย่างไร เคยเกิดขึ้นมาแล้วหรือไม่?
ลงทุนแมนจะเล่าให้ฟัง
อุบัติเหตุที่ทำให้เสียชีวิตครั้งแรกของรถขับด้วยตัวเองเคยเกิดขึ้นกับคนขับรถ Tesla เมื่อวันที่ 7 พฤษภาคม 2016
ชายวัย 40 ปี จากรัฐโอไฮโอ ประเทศสหรัฐอเมริกา ประสบอุบัติเหตุเสียชีวิตขณะที่ขับรถ Tesla โดยใช้ระบบอัตโนมัติ
เหตุการณ์นั้นเกิดจากกล้องของรถไม่สามารถจับภาพขณะที่รถพ่วงกำลังข้ามถนน เนื่องจากสภาพอากาศที่ปลอดโปร่งและรถพ่วงคันนั้นเป็นสีขาว
และ อุบัติเหตุครั้งล่าสุด เกิดขึ้นเมื่อวานนี้เองกับรถขับด้วยตัวเองของ Uber
คราวนี้ไม่ใช่คนขับรถ แต่เป็นคนเดินข้างถนน และนับเป็นครั้งแรกในประวัติศาสตร์ที่รถขับด้วยตัวเองทำคนเดินข้างถนนเสียชีวิต
วันจันทร์ที่ 19 มีนาคม 2018 ที่รัฐแอริโซนา สหรัฐอเมริกา รถ Uber ยี่ห้อ Volvo ที่เป็นระบบขับอัตโนมัติ ชนผู้หญิงวัย 49 ปี เสียชีวิตขณะที่กำลังจูงรถจักรยานข้ามถนน
เหตุการณ์ในครั้งนี้ Uber ได้ออกมาแสดงความเสียใจ และทำให้ต้องระงับการทดลองให้บริการของรถระบบขับอัตโนมัติทั้งหมด ในหลายแห่งทั่วโลก
ถึงแม้ว่าจะเกิดเหตุร้ายแรงขึ้นแบบนี้อาจจะทำลายความน่าเชื่อถือของรถขับด้วยตัวเอง
แต่ผู้เชี่ยวชาญยังเชื่อว่า ในที่สุดแล้วรถขับด้วยตัวเองจะมีสถิติที่ดีกว่ามนุษย์ขับอยู่ดี เพราะจากอุบัติเหตุบนท้องถนนทั้งหมด 94% เกิดจากความผิดพลาดของมนุษย์
ขณะที่ยุคนี้เป็นยุคของการพัฒนาระบบเทคโนโลยีต่างๆให้สมบูรณ์แบบ
เพื่อเข้ามาอำนวยความสะดวกในชีวิตประจำวันของมนุษย์
แต่เราก็ยังไม่สามารถใช้ชีวิตได้อย่างประมาทอยู่ดี
เพราะแม้แต่ระบบคอมพิวเตอร์ก็ย่อมเกิดความผิดพลาดได้
ซึ่งเรื่องนี้ก็ทำให้เกิดคำถามที่น่าคิดว่า
ระหว่างการเสียชีวิตเพราะมนุษย์ด้วยกันเองบ่อยๆครั้ง
กับ
การเสียชีวิตเพราะหุ่นยนต์เพียงไม่กี่ครั้ง
อย่างไหนจะดีกว่ากัน?
----------------------
หนังสือลงทุนแมน 2.0 วางแผงแล้วหาซื้อได้ที่ร้านหนังสือชั้นนำทั่วประเทศ
โหลดแอพลงทุนแมนอ่านฟรีได้ที่ 
----------------------
Reference
-
-
-
-
[4865].